Ego Robertus, Dei gratia Lingonensis electus, notum facio omnibus quod Hugo, nepos meus, dominus Tilecastri, dedit et concessit ob remedium anime sue Deo et beate Marie et Domui de Tart unam eminam frumenti in molendino Pontis de Valle singulis annis reddendam. Hanc elemosinam laudavit Guido, frater ejusdem Hugonis, et ego, ad maiorem confirmationem, presentem paginam sigillo meo roboravi. Actum anno Domini M°CC° tercio.